**Suzuki Connect**

**Termeni de utilizare**

Acești Termeni de utilizare se aplică accesului și utilizării de către dumneavoastră a serviciilor puse la dispoziție prin intermediul aplicației Suzuki Connect, inclusiv, dar nelimitativ, la software-ul folosit de această aplicație (împreună, “**Aplicația**”), operate de Magyar Suzuki Corporation sau pe seama acestei societăți, având sediul social în 2500 Esztergom, Schweidel JOZSEF utca 52, Ungaria ("**MSC**", "**noi**", sau "**a/al/ai/ale noastră/nostru/noștri/noastre**"). În cadrul acestor Termeni de utilizare, termenii “**dumneavoastră**” și “**a/al/ai/ale dumneavoastră**” se referă la persoana care utilizează ori accesează Aplicația.

Puteți accesa informațiile, materialele, produsele și serviciile puse la dispoziție prin intermediul Aplicației numai dacă sunteți Utilizator (astfel cum este definit acesta în secțiunea 4.2 a acestor Termeni de Utilizare). Vă rugăm să citiți cu atenție acești Termeni de utilizare înainte să folosiți Aplicația. Accesul și utilizarea Aplicației, informațiilor, materialelor, produselor și serviciilor puse la dispoziție prin intermediul Aplicației se supun acestor Termeni de utilizare, și se va considera că dumneavoastră sunteți de acord cu aceștia.

Dacă nu sunteți de acord să fiți obligați în conformitate cu acești Termeni de utilizare, trebuie să nu accesați și să nu utilizați Aplicația. Anumite elemente ale Aplicației pot fi supuse unor termene și condiții suplimentare, specificate la anumite intervale de timp; utilizarea de către dumneavoastră a acelor elemente ale Aplicației va fi supusă și acelor termene și condiții suplimentare, considerate a fi incluse în acești Termeni de utilizare prin referirea la aceste condiții suplimentare.

Acești Termeni de utilizare constituie contractul dintre dumneavoastră și MSC și intră în vigoare imediat ce vă înregistrați ca Utilizator, moment în care vi se va solicita să agreați acești Termeni de utilizare prin selectarea căsuței corespunzătoare care va apărea pe ecran în acel stadiu al procesului de înregistrare.

1. **INTERPRETARE**

Titlurile secțiunilor din acești Termeni de utilizare sunt doar cu titlu de referință și nu afectează interpretarea termenilor de bază.

# MODIFICĂRI ALE TERMENILOR DE UTILIZARE, ALE APLICAȚIEI ȘI ALE SOFTWARE-ULUI DISPOZITIVELOR DE LA BORD

* 1. Este posibil să operăm modificări (inclusiv dar nelimitativ din motive de securitate, legale, sau pentru conformitate) ale acestor Termeni de utilizare.

Vă vom informa cu privire la modificările pe care intenționăm să le facem prin email și/sau prin intermediul Aplicației anterior datei la care intră în vigoare modificările, dacă aceste actualizări au un impact semnificativ asupra dumneavoastră. Dacă nu sunteți de acord cu modificările aduse acestor Termeni de utilizare, trebuie să încetați utilizarea și accesarea ei, și veți fi rugați să anulați abonamentul făcut la noi, precum și acești Termeni de utilizare, înainte de data la care intră în vigoare aceste modificări. După intrarea în vigoare a modificărilor anunțate anterior, continuarea folosirii Aplicației va reprezenta acceptul dumneavoastră față de Termeni de utilizare noi sau modificați, și/sau actualizări.

* 1. În anumite circumstanțe este posibil să fie necesar să descărcați o varianta actualizată a Aplicației pentru a avea acces în continuare la informațiile, materialele, produsele și serviciile puse la dispoziție prin intermediul Aplicației. Sunteți de acord că vom putea livra de la distanță anumite actualizări esențiale de software sau modificări ale Aplicației fără alte notificări și fără acceptul dumneavoastră suplimentar.
	2. Este posibil să vă punem la dispoziție actualizări ale Aplicației, inclusiv actualizări de securitate, care sunt necesare pentru a menține Aplicația conformă, având în vedere obligațiile legale pe care le avem. Dacă nu instalați actualizările pe care vi le punem la dispoziție, este posibil ca Aplicația să nu mai fie conformă, iar serviciile pot da erori ori pot fi întrerupte. Nu vom fi răspunzători pentru nicio lipsă de conformitate a Aplicației care rezultă din neinstalarea unei actualizări relevante.
	3. Este posibil să vă punem la dispoziție alte actualizări ale Aplicației care nu sunt strict necesare pentru păstrarea conformității acesteia, de exemplu, în scopul îmbunătățirii serviciilor sau pentru asigurarea interoperabilității.
	4. Este posibil să actualizăm software-ul dispozitivelor de la bordul vehiculului dumneavoastră. Cu excepția cazului în care vă informăm altfel, scopul și alte detalii ale acestor actualizări de software sunt prezentate în Anexa 1 de mai jos.

# SERVICII

* 1. Tipul și caracteristicile (care pot fi modificate, la intervale de timp, la discreția noastră) serviciilor pe care vi le punem la dispoziție pot fi găsite pe pagina noastră de internet ori pe pagina de internet a distribuitorilor Suzuki din țara dumneavoastră. Serviciile vă sunt puse la dispoziție în mod gratuit.
	2. Recunoașteți și înțelegeți că este posibil ca anumite servicii să funcționeze doar în locații unde am contractat un furnizor de rețea terț pentru acele servicii și numai dacă furnizorul de rețea terț are compatibilitate tehnică cu Aplicația, acoperire, capacitate de rețea și există suficientă recepție atunci când și în locul în care încercați să accesați serviciile. Serviciile care folosesc informații legate de locație funcționează numai dacă semnalele prin satelit GPS sunt neobstrucționate, sunt disponibile în zona respectivă și sunt compatibile cu sistemele Vehiculului Înregistrat și/sau Aplicația. Suplimentar, rețelele și sistemele furnizorilor de rețea terți sunt supuse schimbărilor și dezvoltării tehnologice. Noi nu punem la dispoziție conectivitate de rețea prin intermediul Aplicației. Astfel de conectivitate este pusă la dispoziție de un furnizor de rețea terț.
	3. Este posibil să fie nevoie să acceptati sau să acordați permisiunea pentru ca Aplicația să acceseze anumite caracteristici în telefonul dumneavoastră inteligent, pentru ca Aplicația sa funcționeze corect, inclusiv:
		1. Informații despre localizare ; și
		2. Activarea notificarilor push.

# INREGISTRARE ȘI PAROLE

* 1. Trebuie să aveți vârsta de 18 ani sau mai mult pentru a accesa Aplicația, cu excepția situației în care acordul este dat de deținătorul drepturilor părintești asupra copilului minor.
	2. Pentru a utiliza Aplicația trebuie să fiți înregistrați ca utilizator (“**Utilizator**”). Pentru a deveni Utilizator trebuie să completați formularul de înregistrare prezentat în Aplicație cu informațiile solicitate și vi se va solicita să creați un nume de conectare și o parolă. Înțelegeți și sunteți de acord cu faptul că sunteți responsabil pentru păstrarea confidențialității asupra datelor de conectare și veți fi responsabil pentru orice pierdere sau prejudiciu suferit de noi sau de altă persoană sau entitate din cauza utilizării de către altcineva a acreditărilor dumneavoastră de conectare ca urmare a lipsei măsurilor rezonabile de a păstra informațiile contului în siguranță și confidențialitate.
	3. Utilizatorul, fiind Utilizatorul primar care se înregistrează în Aplicație (“Utilizator Primar”), poate, de asemenea, invita un utilizator secundar (“Utilizatorul Secundar”) în contul său, urmând instrucțiunile din Aplicație, iar Utilizatorului Secundar îi va fi solicitată crearea propriului cont așa cum a fost descris mai sus. Utilizatorul Primar are posibilitatea să restricționeze permisiunile acordate Utilizatorului Secundar din Aplicație. Un Utilizator Secundar va fi considerat Utilizator în scopul acestor Termeni de utilizare și ca urmare i se vor aplica prevederile acestor Termeni de utilizare, ca unui Utilizator.

# ÎNCETARE

* 1. Pentru a exercita dreptul de încetare în conformitate cu secțiunile 2.1, 5.2 sau 18.1 sau altfel, dacă doriți încetarea abonamentului dumneavoastră, trebuie să ne informați despre decizia de încetare urmând instrucțiunile din Aplicație sau din pagina web a contului dumneavoastră.
	2. Atunci când Utilizatorul nu mai este proprietarul Vehiculului Suzuki care a fost înregistrat în contul său de Utilizator, (“**Vehicul Înregistrat**”) (de exemplu prin vânzare sau pierderea în orice mod a acestuia etc.), Utilizatorul trebuie să-și anuleze abonamentul la Aplicație urmând instrucțiunile din Aplicație sau din pagina wev a contului dumneavoastră. Dacă Utilizatorul nu întreprinde aceste acțiuni, vom fi îndreptățiți să luăm imediat măsuri pentru a opri furnizarea serviciilor oferite prin Aplicație.

# DREPTUL DE RETRAGERE

* 1. **Dreptul de Retragere**

Aveți dreptul de a vă retrage din contract în termen de paisprezece (14) zile de la data încheierii contractului (aceasta fiind data înregistrării ca Utilizator) fără a vă motiva decizia (“**perioada de retragere**”). Perioada de retragere va expira dupa paisprezece (14) zile de la data încheierii contractului cu noi. Pentru a exercita dreptul de retragere trebuie să completați și să transmiteți electronic formularul de retragere prezentat ca model sau să transmiteți o altă declarație neechivocă de retragere către urmatoarea adresa de email (info-suzukiconnect@suzuki.hu). Dacă folosiți oricare dintre aceste opțiuni, vă vom comunica direct sau printr-un dealer/distribuitor Suzuki din țara dumneavoastra o dovadă de primire a unei asemenea retrageri pe un mediu durabil (de exemplu prin e-mail) fără întârziere. Pentru claritate, nu vom răspunde la întrebări și cereri adresate prin adresa de email de mai sus care nu sunt în legătură cu dreptul dumneavoastră de retragere.

* 1. **Efectele retragerii**

Dacă vă retrageți din contract conform secțiunii 6.1., vă vom rambursa toate plățile primite de la dumneavoastră (dacă există), inclusiv costul de livrare (cu excepția costurilor suplimentare rezultate din alegerea dumneavoastră privind modalitatea de livrare, alta decât cea mai puțin costisitoare oferită standard de noi), fără întârziere și în orice caz nu mai târziu de 14 zile de la data la care am fost informați despre decizia dumneavoastră de retragere din contract. Vom efectua rambursarea folosind aceleași metode de plată folosite de dumneavoastră la înregistrarea inițială, dacă nu ați agreat în mod specific altfel; în orice caz, nu veți avea de plătit alte costuri ca urmare a acestei rambursări.

* 1. **Model formular de retragere**

(completați si returnați acest formular numai dacă doriți să vă retrageți din contract)

* către Magyar Suzuki Corporation, 2500 Esztergom, Schweidel JOZSEF utca 52, Ungaria:
* Eu/Noi (\*) prin rezenta notificăm faptul ca Eu/Noi (\*) mă retrag/ ne retragem din (\*) contractul pentru prestarea următoarelor servicii,
* Comandat la (\*)/primit la (\*),
* Numele consumatorului/lor,
* Adresa consumatorului/lor, — Semnătura consumatorului/lor (numai dacă formularul este notificat pe hârtie), — Data

# FURNIZAREA DE IFNFORMAȚII

Când ne furnizați informații despre dumneavoastră, inclusiv, fără limitare, atunci când vă înregistrați ca Utilizator, sunteți de acord:

1. să furnizați informații exacte și actuale despre dumneavoastră și să actualizați prompt aceste informații, după cum este necesar, și să nu furnizați informații prin care se încearcă să se uzurpe identitatea unei alte persoane;
2. să fiți singurul responsabil pentru acreditările și activitatea contului dumneavoastră (inclusiv activitatea oricărei alte persoane căreia îi permiteți să vă folosească contul, precum și utilizarea propriului cont de către orice Utilizator secundar);
3. să ne anunțați cu privire la orice încălcare a securității sau utilizare neautorizată a contului dumneavoastră.

Dacă furnizați informații despre dumneavoastră care sunt false sau inexacte sau avem motive rezonabile să bănuim că aceste informații sunt neadevărate sau inexacte, ne păstrăm dreptul de a suspenda sau de a înceta înregistrarea dumneavoastră ca Utilizator, de a refuza să vă oferim servicii prin Aplicație și/sau de a refuza orice utilizare curentă sau viitoare a Aplicației sau a oricărei părți a acesteia.

# DATE CU CARACTER PERSONAL

Toate informațiile și datele cu caracter personal care sunt introduse în Aplicație sunt prelucrate în conformitate cu Politica de confidențialitate cu privire la datele cu caracter personal.

# COPYRIGHT, MĂRCI ȘI DREPT DE PROPRIETATE

* 1. Tot conținutul prezentat sau afișat în Aplicație, inclusiv, dar fără a se limita la, text, grafică, fotografii, imagini, imagini în mișcare, sunet, ilustrații și toate celelalte link-uri sau materiale conținute în aceasta (împreună „Conținutul”) rămâne exclusiv proprietatea MSC sau a licențiatorilor săi (care pot include alți Utilizatori). MSC sau licențiatorii săi dețin și păstrează toate drepturile asupra Aplicației și Conținutului.
	2. Toate mărcile comerciale, mărcile de servicii și denumirile comerciale ale MSC sau ale oricăruia dintre afiliații, partenerii, vânzătorii sau licențiatorii săi, indiferent dacă sunt înregistrate sau neînregistrate, utilizate ca parte sau în legătură cu Aplicația (inclusiv, dar fără a se limita la: numele companiei lor și sigla lor corporativă) (colectiv „**Mărci**”) sunt mărci comerciale sau mărci comerciale înregistrate ale MSC sau ale oricăruia dintre afiliații, partenerii, furnizorii sau licențiatorii săi. Nu puteți utiliza, copia, reproduce, republica, încărca, posta, transmite, distribui sau modifica niciuna dintre Mărci (inclusiv orice Marcă folosită ca „hotlink” (linie directă) pe sau către orice altă aplicație) în niciun fel, fără acordul nostru scris prealabil.
	3. Vă acordăm un drept limitat, personal, revocabil, netransferabil, fără drept de sublicențiere și neexclusiv de a accesa și utiliza Aplicația și Conținutul acesteia în conformitate cu acești Termeni de utilizare. Aplicația și Conținutul vă sunt licențiate, nu vândute, de către noi. Orice software din cadrul Aplicației este licențiat numai în format de cod obiect. Nu trebuie să utilizați Aplicația sau orice Conținut în alt scop decât pentru scopul propus. Cu excepția cazurilor prevăzute în altă parte în acești Termeni de utilizare, acceptați că orice utilizare a Aplicației sau a oricărui Conținut pentru orice altceva decât scopul propus se face pe propriul risc și MSC nu va fi responsabil pentru rezultatele unei astfel de utilizări necorespunzătoare.
	4. Este interzis ca dumneavoastră sau altă persoană să modifice Aplicația sau orice Conținut sau să copiați, distribuiți, transmiteți, afișați, executați, reproduceți, publicați, licențiați, creați lucrări derivate din, transferați, închiriați, furnizați servicii tip *service bureau* sau servicii de time-sharing sau să vindeți Aplicația sau orice Conținut. În plus, este interzis ca dumneavoastră sau altă persoană (i) să înlăture sau să distrugă orice marcaj de proprietate al MSC sau al oricărei terțe părți care ar putea apărea pe oricare dintre componentele Aplicației sau al oricărui Conținut sau (ii) să efectueze inginerie inversă, să dezasambleze, să decompileze, să adapteze, să decodeze sau să încerce în alt mod să dețină, să obțină accesul, să vizualizeze sau să utilizeze în orice mod codul sursă al Aplicației, în întregime sau parțial.

# ACURATEȚEA INFORMAȚIILOR

Facem eforturi rezonabile pentru a ne asigura că informațiile din Aplicație, inclusiv descrierile produselor sau alt Conținut, sunt complete, exacte și actuale. În ciuda eforturilor noastre, s-ar putea să nu reușim întotdeauna. Vă rugăm să rețineți că nu suntem obligați să menținem sau să actualizăm astfel de informații și nu putem fi responsabili dacă vă bazați pe orice informații puse la dispoziție prin intermediul Aplicației, care ulterior se dovedesc a fi inexacte sau depășite.

# CONDUITA DUMNEAVOASTRĂ

* 1. Sunteți de acord să respectați toate legile, regulile și reglementările aplicabile accesului și utilizării Aplicației dumneavoastră.
	2. Sunteți de acord să nu:
		1. trimiteți mai multe înregistrări de Utilizator pentru o singură persoană;
		2. luați nicio acțiune care interferează cu funcționarea corectă a Aplicației, compromite securitatea Aplicației sau dăunează în alt mod Aplicației sau oricărui material sau informații disponibile prin intermediul Aplicației;
		3. încercați să obțineți acces neautorizat la orice parte sau caracteristică a Aplicației, la orice alt sistem sau rețea conectată la Aplicație, la oricare dintre serverele noastre sau ale furnizorilor noștri de servicii sau la oricare dintre serviciile oferite pe sau prin intermediul Aplicației, inclusiv, dar fără a se limita la, prin hacking, „mining” de parole sau orice alte mijloace neautorizate;
		4. sondați, scanați sau testați vulnerabilitatea Aplicației sau a oricărei rețele conectate la Aplicație sau să ocoliți măsurile de autentificare din Aplicație sau din orice rețea conectată la Aplicație;
		5. utilizați orice mijloace automate pentru a colecta informații sau Conținut de la sau pentru a accesa în alt mod Aplicația, inclusiv, dar fără a se limita la, prin utilizarea unor instrumente tehnice cunoscute sub numele de roboți, *spiders* sau scrapers, fără permisiunea noastră prealabilă;
		6. culegeți sau în alt mod să colectați și să stocați informații despre orice alt Utilizator al Aplicației, inclusiv, fără limitare, adrese de e-mail; și
		7. interferați cu Aplicația sau să perturbați funcționarea acesteia sau a oricărui server sau rețea conectată la Aplicație sau să nu respectați orice cerință, procedură, politică sau reglementare a oricărui server sau rețea conectată la Aplicație.

# FUNCȚIONAREA APLICAȚIEI ȘI ÎNCETAREA ACESTOR TERMENI DE UTILIZARE

* 1. Nici MSC, și nici vreuna dintre companiile sale afiliate nu garantează că funcțiile conținute în Aplicație vor fi neîntrerupte sau fără erori sau că orice defect va fi corectat.
	2. Ne rezervăm dreptul de a face oricare dintre următoarele, în orice moment, la discreția noastră, cu sau fără notificare:
		1. să modificăm, să suspendăm sau să încetăm funcționarea sau accesul dumneavoastră la Aplicație, sau la orice parte a Aplicației, sau acordul dintre dumneavoastră și noi în temeiul acestor Termeni de utilizare ca urmare a:
			1. încălcării de către dumneavoatră a acestor Termeni de utilizare;
			2. unei cerințe legale, a unui organ guvernamental sau altei autorități competente;
			3. din cauza unor situații sau probleme tehnice sau de securitate neașteptate.
		2. să întrerupem funcționarea regulată a Aplicației sau a oricărei părți a Aplicației, după cum este necesar pentru a efectua întreținere de rutină sau non-rutină, pentru a corecta orice eroare sau pentru a face orice altă modificare a Aplicației, care poate include încetarea oricărei caracteristici, funcționalități sau componente a Aplicației, sub rezerva a ceea ce este permis de legile aplicabile și, în special, sub rezerva menținerii conformității Aplicației.
	3. La încetarea relației contractuale cu dumneavoastră pentru orice motiv în conformitate cu acești Termeni de utilizare:
		1. Toate drepturile care v-au fost acordate în temeiul acestor Termeni de utilizare vor înceta imediat; și
		2. Dumneavoastră trebuie să încetați imediat toate activitățile autorizate prin Termenii de utilizare, inclusiv dar fără a se limita la utilizarea Aplicației.
	4. Orice parte a acestor Termeni de utilizare care este în mod expres sau implicit prevăzută să intre în vigoare sau să continue să fie în vigoare la încetarea contractului nostru cu dumneavoastră sau după acest eveniment, va continua să se aplice după încheierea contractului nostru conform acestor Termeni de utilizare. Acestea includ următoarele secțiuni:

Secțiunea 1 referitoare la Interpretare

Secțiunea 4 referitoare la Înregistrare și Parole

Secțiunea 8 referitoare la Informații și date cu caracter personal

Secțiunea 9.1, 9.4, și 2.2 referitoare la Copyright și Dreptul de proprietate

Secțiunea 10 referitoare la Acuratețea informațiilor

Secțiunea 12 referitoare la Funcționarea Aplicației și încetarea Termenilor de utilizare

Secțiunea 13 referitoare la Răspunderea pentru pierderea sau prejudiciul suferit

Secțiunea 15 referitoare la Legea aplicabilă și jurisdicție

Secțiunea 16 referitoare la Caracterul independent al clauzelor

Secțiunea 17 referitoare la Renunțări

Secțiunea 18 referitoare la Cesiunea Termenilor de Utilizare

Secțiunea 19 referitoare la Drepturile terților

Secțiunea 23 referitoare la Comunicările electronice

Secțiunea 24 referitoare la Contact

# RĂSPUNDEREA PENTRU PIERDEREA SAU PREJUDICIUL SUFERIT

* 1. Furnizarea de cărte noi a Aplicației este supusă garanției de conformitate, ceea ce înseamnă că este furnizată în conformitate cu acești Termeni de utilizare și orice prevederi relevante ale legilor aplicabile, pe durata furnizării Aplicației.
	2. Vom încerca să ne asigurăm că Aplicația este sigură și securizată și nu conține viruși sau alte proprietăți dăunătoare (de exemplu, este posibil să încorporăm caracteristici de securitate în Aplicație); cu toate acestea, nu putem garanta că vom reuși de fiecare dată sau că dispozitivul dumneavoastră sau alt conținut digital nu va fi deteriorat. Dacă nu vom reuși să asigurăm siguranța și securitatea Aplicației conform celor de mai sus și suferiți o pierdere și/sau deteriorarea dispozitivului dumneavoastră și/sau a altor proprietăți ca urmare a utilizării Aplicației, vom fi răspunzători pentru acestea. Cu toate acestea, nu vom fi răspunzători pentru daunele pe care le-ați fi putut evita urmând sfaturile noastre de a descărca o actualizare oferită gratuit sau pentru daunele cauzate de nerespectarea instrucțiunilor corecte de instalare, sau de a avea instalate cerințele minime de sistem recomandate de noi.
	3. Pentru a evita orice dubiu, nimic din acești Termeni de utilizare nu va limita sau exclude răspunderea noastră pentru:
		1. deces sau vătămare corporală rezultată din neglijența noastră;
		2. fraudă sau denaturare frauduloasă; și
		3. orice altă răspundere care nu poate fi exclusă sau limitată de legea aplicabilă.
	4. Aplicația este doar pentru uz personal și privat. Dacă utilizați Aplicația în orice scop comercial, de afaceri sau de revânzare, nu vom avea nicio răspundere față de dumneavoastră pentru orice pierdere de profit, pierdere de afaceri, întrerupere a activității sau pierderea oportunității de afaceri și, în astfel de circumstanțe, vă vom înceta accesul la Aplicație.
	5. Datele de diagnosticare a Vehiculului Înregistrat pe care le furnizăm ca parte a Verificarii sănătății vehiculului sunt limitate la informații specifice care sunt obținute de la distanță de la Vehiculul Înregistrat. Astfel de date de diagnosticare sunt destinate să fie utilizate în plus față de (și nu ca înlocuitor pentru) efectuarea de verificări manuale regulate ale Vehiculului dumneavoastră Înregistrat. Utilizarea Aplicației și a caracteristicilor din cadrul Aplicației nu ar trebui să constituie modalitatea exclusivă de a determina starea, siguranța și/sau starea tehnică a Vehiculului Înregistrat. MSC nu va fi responsabil pentru nicio defecțiune a serviciului și nu oferim nicio garanție cu privire la capacitatea Aplicației de a notifica orice defecțiuni sau probleme ale Vehiculului Înregistrat. Utilizatorul acceptă că va fi singurul responsabil pentru verificările regulate ale Vehiculului Înmatriculat și că le va efectua atunci când este necesar și, în orice caz, cel puțin în conformitate cu manualul de utilizare și cu orice legi și reglementări aplicabile.

# LINK-URI CĂTRE PAGINI DE INTERNET ALE TERȚILOR / SERVICII FURNIZATE DE TERȚI

* 1. Aplicația poate conține link-uri către unul sau mai multe site-uri web deținute de terți sau alt conținut digital („Site-uri legate”). Site-urile legate nu se află sub controlul MSC și nu suntem responsabili pentru conținutul niciunui site legat, inclusiv, fără limitare, orice link conținut într-un site legat sau orice modificări sau actualizări ale unui site legat. Vă oferim site-urile legate doar pentru comoditate, iar includerea oricărui site legat nu înseamnă că aprobăm site-ul legat sau că ne asociem cu oricare dintre operatorii săi. Vă rugăm să acordați atenție când accesați orice site legat și să citiți cu atenție termenii și condițiile de utilizare și politicile de confidențialitate asociate fiecărui site legat.
	2. Utilizarea de către dumneavoastră a Aplicației și a Conținutului poate necesita sau poate fi ajutată de utilizarea sau achiziția de software, hardware, informații și/sau alte materiale care nu sunt proprietatea MSC sau dezvoltate ori fabricate de aceasta (colectiv, „Materiale ale terților”). Materialele terților pot fi supuse unor termeni și condiții suplimentare ale licențiatorilor sau furnizorilor respectivi, iar dumneavoastră (și nu MSC) veți fi singurul responsabil pentru obținerea tuturor și oricăror drepturi și licențe necesare pentru a utiliza toate și oricare Materiale ale terților.

# LEGEA APLICABILĂ ȘI JURISDICȚIE

* 1. Acești Termeni de utilizare sunt guvernați și interpretați în conformitate cu legile din Anglia și Țara Galilor. Cu toate acestea, dacă locul dumneavoastră obișnuit de reședință este într-o altă țară europeană, UE sau SEE, legile naționale obligatorii privind protecția consumatorilor din această țară vor rămâne neafectate și vor continua să se aplice. Vă puteți adresa instanțelor din Anglia cu privire la orice dispută care poate apărea sau la instanțele competente de la reședința dumneavoastră.
	2. În cazul în care ni se cere să facem acest lucru în conformitate cu legile aplicabile din țara Utilizatorului în care acesta accesează Aplicația, suntem dispuși să participăm la o procedură de soluționare a litigiilor în fața unui organism de conciliere a consumatorilor. Organismele responsabile de conciliere a consumatorilor pentru jurisdicțiile în care acest lucru este disponibil sunt enumerate în anexa 2 de mai jos. În plus, pentru rezidenții UE sau SEE, vă rugăm să rețineți că litigiile pot fi depuse pentru soluționare online pe platforma de soluționare online a litigiilor furnizată de Comisia Europeană și care este disponibilă aici: <http://ec.europa.eu/consumers/odr>.

# CARACTERUL INDEPENDENT

Fiecare dintre paragrafele acestor Termeni de utilizare operează separat. Dacă orice instanță competentă sau autoritate relevantă decide că orice alineat sau orice parte a oricărui paragraf este ilegală sau inaplicabilă, acel alineat sau parțial paragraf va fi considerat, în măsura în care este necesar, a fi șters. Paragrafele rămase (și părțile paragrafelor) vor rămâne în continuare aplicabile și în vigoare.

# FĂRĂ RENUNȚĂRI

Orice întârziere sau nerespectare a aplicării acestor Termeni de utilizare nu constituie renunțare din partea noastră și ne rezervăm dreptul de a le putea pune în aplicare la o dată ulterioară.

# CESIUNEA ACESTOR TERMENI DE UTILIZARE

* 1. Este posibil să transferăm drepturile și obligațiile noastre conform acestor Termeni de utilizare unei alte organizații. Vă vom spune în prealabil dacă se întâmplă acest lucru (inclusiv, fără limitare, printr-o postare în Aplicație). Dacă nu sunteți de acord cu cesiunea, vă puteți înceta oricând abonamentul la Aplicație și la acești Termeni de utilizare, notificându-ne așa cum este descris în secțiunea 5.1.
	2. Nu aveți dreptul să cesionați drepturile și obligațiile dumneavoastră conform acestor Termeni de utilizare către nicio altă persoană sau organizație. Acest lucru nu se aplică unei creanțe bănești pe care o aveți împotriva noastră și nu se aplică altor pretenții, dacă nu avem un interes protejabil în excluderea cesiunii de drepturi și obligații sau dacă interesul dumneavoastră legitim în transferabilitatea drepturilor și obligațiile depășește interesul nostru protejabil prin interzicerea dreptului de cesiune.

# DREPTURILE TERȚILOR

* 1. Nicio persoană, alta decât dumneavoastră sau noi, nu poate cere aplicarea vreunuia dintre acești Termeni de utilizare.
1. **MODIFICAREA / RETRAGEREA SERVICIILOR**

Ne rezervăm dreptul de a face modificări și schimbări la serviciile noastre sau de a retrage accesul la servicii sau la orice parte a acestora în orice moment, fără notificare, sub rezerva a ceea ce este permis de legile aplicabile și în special sub rezerva menținerii conformității Aplicației. Sunteți responsabil să verificați dacă acestea au fost actualizate de la ultima dumneavoastră vizită în Aplicație.

1. **CLAUZE GENERALE**
	1. Remediile prevăzute în acești Termeni de utilizare sunt cumulative și nu exclud remediile prevăzute de lege.
	2. Documentul care reproduce acești Termeni de utilizare este stocat pe un suport durabil sub forma unei imagini în condiții de securitate considerate de obicei de încredere. Puteți și vi se recomandă să faceți în orice moment o copie electronică de rezervă sau o imprimare pe hârtie a acestor Termeni de utilizare. În acest sens, acești Termeni de utilizare vor fi considerați ca o dovadă a unui acord între dumneavoastră și noi. Recunoașteți că valoarea probatorie a acestui document nu poate fi contestată prin simplul fapt că este în formă electronică.

# NOTIFICARE ȘI RETRACTARE

* 1. Dacă considerați că orice Conținut este defăimător, obscen, încalcă drepturile de proprietate intelectuală sau este ilegal în alt mod, puteți notifica acest lucru distribuitorului/dealerilor Suzuki din țara dumneavoastră („**Procedura de notificare**”).
	2. Atunci când furnizați o astfel de notificare, vă rugăm să furnizați cât mai multe informații posibil, inclusiv identificarea oricăror drepturi despre care susțineți că au fost încălcate, identificarea materialului ofensator din Aplicație, astfel încât să-l putem localiza, identificarea motivelor pentru care credeți că materialul este defăimător, obscen, constituie o încălcare a drepturilor de proprietate intelectuală sau este ilegal în alt mod și să furnizați datele dumneavoastră de contact.
	3. Vom răspunde cât mai curând posibil și putem elimina sau dezactiva accesul la materialul reclamat ca urmare a Procedurii de notificare.

# COMUNICĂRI ELECTRONICE

* 1. Sunteți de acord că MSC vă poate furniza comunicări despre contul dumneavoastră, Aplicația și/sau acești Termeni de utilizare în format electronic, prin apeluri telefonice, prin mesaje SMS sau mesaje text, prin e-mail, prin postare în Aplicație sau în alt mod în scris. Pot fi aplicabile tarife standard pentru mobil, mesaje sau date, iar dumneavoastră sunteți responsabil pentru orice taxe generate. Sunteți de acord că toate acordurile, notificările, dezvăluirile și alte comunicări pe care vi le furnizăm electronic îndeplinesc orice cerință legală ca astfel de comunicări să fie în scris, în măsura maximă permisă de lege. Sunteți de acord că vă putem trimite mesaje în scopul de a vă informa cu privire la modificări sau completări ale Aplicației sau în alte scopuri pe care le considerăm adecvate și permise de lege. Orice comunicare electronică va fi considerată a fi primită de dumneavoastră în termen de 24 de ore de la momentul în care v-am comunicat-o. Vom presupune că ați primit orice comunicări trimise prin poștă în 3 zile lucrătoare după ce le-am trimis.

# CONTACTAȚI-NE

* 1. Dacă aveți întrebări cu privire la acești Termeni de utilizare, vă rugăm să contactați distribuitorul/dealerii Suzuki din țara dumneavoastră. Distribuitorul/dealerii Suzuki din țara dumneavoastră pot fi găsiți aici. (<https://www.globalsuzuki.com/globalllinks/>)
	2. Acești Termeni de utilizare au fost actualizați ultima dată 01/03/2024*.*

Anexa 1

Secțiunile (a) ~ (e) din tabelul de mai jos prezintă detaliile următoarelor elemente referitoare la actualizările de software ale vehiculului dumneavoastră:

* 1. Scopul actualizărilor;
	2. Orice modificări implementate de actualizări asupra funcțiilor vehiculului;
	3. Timpul estimat pentru finalizarea executării actualizărilor;
	4. Orice funcționalități ale vehiculului care ar putea să nu fie disponibile în timpul efectuării actualizărilor; și
	5. Orice instrucțiuni care pot ajuta utilizatorul vehiculului să efectueze actualizările în condiții de siguranță.

|  |  |
| --- | --- |
| (a) | (i) Pentru a începe să utilizați Aplicația(ii) Pentru a înceta sau a suspenda utilizarea Aplicației de către dumneavoastră(iii) Pentru a colecta informații despre vehiculul dumneavoastră(iv) Pentru a actualiza setările dispozitivelor de la bordul vehiculului dumneavoastră, așa cum este indicat la punctele (i) ~ (iii) de mai sus, după înlocuirea unui (unor) astfel de dispozitiv(e) la un service |
| (b) | (Fiecare subsecțiune de la punctele (i) ~ (iv) din secțiunea (a) de mai sus corespunde punctului cu același număr din prezenta secțiune (b).)(i) Activați funcțiile de conectivitate ale dispozitivelor de la bordul vehiculului dumneavoastră(ii) Dezactivați funcțiile de conectivitate ale dispozitivelor de la bordul vehiculului dumneavoastră(iii) Actualizați setările de colectare a informațiilor despre vehicul ale dispozitivelor de la bordul vehiculului dumneavoastră(iv) Similar informațiilor indicate în secțiunea (a) de mai sus |
| (c) | Timpul necesar pentru descărcarea și actualizarea software-ului depinde de recepția, capacitatea rețelei și starea dispozitivelor de la bord. Prin urmare, timpul necesar pentru efectuarea actualizărilor poate varia de la câteva minute la câteva ore. |
| (d) | Puteți utiliza în siguranță celelalte funcții ale dispozitivelor de la bordul vehiculului în timpul efectuării actualizărilor. |
| (e) | Similar informațiilor indicate în secțiunea (d) de mai sus |

Anexa 2

Republica Cehă

Autoritatea Cehă de Inspecție a Comerțului, având sediul în Štěpánská 567/15, 120 00 Prague 2, [www.coi.cz](http://www.coi.cz).

Estonia

Comitetul Estonian pentru Soluționarea Litigiilor pentru Consumatori
E-mail: avaldus@komisjon.ee
Adresa: Endla 10A, 10122 Tallinn
Website: <https://ttja.ee/en/consumer-disputes-committee>

Finlanda

Comisia Finlandeza pentru Soluționarea Litigiilor pentru Consumatori

Hämeentie 3

P.O. Box 306

00531 HELSINKI

tel. +358 29 566 5200

Lituania

Autoritatea de Stat pentru Protectia Drepturilor Consumatorilor

Vilniaus g. 25, 01402 Vilnius, Republica Lituania

Website: [www.vvtat.lt](http://www.vvtat.lt).

Luxemburg

Serviciul Național de Mediere pentru Consumatori

Adresa: Ancien Hôtel de la Monnaie, 6 rue du Palais de Justice, L-1841 Luxembourg.

Telefon : +352 46 13 11

Fax : + 352 46 36 03

E-mail: info@mediateurconsommation.lu

Suedia

“Allmänna Reklamationsnämnden” sau “ARN”. A se vedea website: <https://www.arn.se/>.